Antoine van Leeuwenhoek
De Biquipedia
Antón (u Antoine) van Leeuwenhoek (Delft, Países Baxos, 24 d'otubre de 1632 - †26 d'agosto de 1723), luero nome completo fore Thonius Philips van Leeuwenhoek (prenunzia-se leiebenjúck), estió uno comerzidán e zentifico olandés, coneguto por ras mielloras cuas introduxere á la fabricaizón de microscopios e los suyos deuscubrimiéns pioneros á redol d'os protozous, os corpusclos ruellos á la sangre, lo sistema de capilars, a más d'os zirclos bitals de bellos inseutos.
Leeuwenhoek fue mancau cuasi á totalidát de formaizón zentifica, e dimpués que lo suyo pai fore mortau d'enfermedat cuan er contaba bellas seis añadas, a suya mai casó nuebamén t'á embiduar pocas añadas dimpués.
Lo choben Leeuwenhoek departió ent'á Amsterdam t'á rezibir formaizon como mercán de pañes, amprenién t'á uno comerzidán escozés. Manimenos, la suya curiosidát natural portole a contautar con a literatura zentifica, estiyén leutor asiduo á temas d'Astronomía, Zenzias naturals, Matematicas y Quimica. Güey día yé considerau que bellas d'as mellioras qui l'olandés introduxo á las lenz de microscopia foren pensadas t'á defirenziar ras trazas d'os testiles abanti que t'á trabaxar con elementos biolochicos, anque de ra chunión d'ista autibidat profesional e lo suyo interés por a zenzia ne libraren bellas d'as suyas aportaizións memorables a la biolochía. Una begada que casó, tornose con a suya muller ent'á Delft, an ba aubrir-ie una botiga de pañes.
Durán istas añadas de comerzidán e aduyán d'alguazils á Delft, van Leeuwenhoek ferró as suya primeras lenz dimpués d'enamprentar bufanza e pulimién de bidre t'á ra suya propia cuenta. Grazias t'á istos microscopios artesanals beyere as primeras fibras musculars e confirmó as teorías de l'italián Marcello Malpighi á redol d'a zirclazión d'a sangre á os capilars. Dica ent'á o 1674 ba proseguir con lo desembolique d'a suya teunica de perfeizionamén de lenz, momento cuan yé datada a suya primera descriuzión detallada d'os corpuscles ruellos. Á ista misma añada fiere las obserbaizións d'augua d'una balseta, de pluella, a más de a suya propia saliba, a partir d'as cuas fiere a coneguta descriuzión de chicolons animauculos que güey són consideraus t'á ser protozous.
Á l'añada de 1679 van Leeuwenhoek obserbó as primeras bauterias (bazils), prenién piezetas d'o suyo propio sarro dental, asinas como espermatozous umanos.
O fieto que istió lo primero á desposar de lenz á tanta calidát, suposo parti d'a causa que fiere una serie de descubrimiéns qui deguno estió a condizións t'á fer a l'epoca. No yé solo por istes descubrimiéns que Antón van Leeuwenhoek yé recordau, sino por muitas d'as conclusions t'ás cuas er yera chirau. D'istas observaizións ne charró t'á ro suyo amico Reinier de Graaf, uno medico de Delft con contautos á la Royal Society de Londres. D'istos enrastres van Leeuwenhoek n'obtuviere membranza ofizial t'á ra soziedát britanica á l'añada de 1680.
Toz os documiéns que fiere á bida son escribius á fabla olandesa, situazión ista muito rara á una epoca an que toda ra literautura zentifica s'imprentaba á latín.
A istoria emplega que, á l'ora de faltar, á lo suyo lieto de muerte, van Leeuwenhoek diutere una carta t'á la Royal Society. Lo secreto t'á fer as lenz que empraba t'á ras suyas obserbaizons marchó con er lo 26 d'agosto de 1723, cuan l'olandés yera á redoladas d'as 91 añadas d'edat. Increiblemén, bellas d'as lenzs simples que fiere á bida alcanzaren 480 aumentos, fita que no estió igualada ent'á o sieglo XIX, cuan estió imbentau o microscopio composau.